Stam. Nous restons là
Stam. Nous restons là ass en Documentaire vun de Regisseurinnen Anne Schiltz a Charlotte Grégoire.

En hat de 14. Dezember 2006 Première zu Lëtzebuerg.

Ëm wat geet et am Film? 
De Film dokumentéiert d'Liewe vun zwou jonke Fraen aus dem rumäneschen Dierfche Mâlăncrav an Transylvanien: dem Ruth, enger däitschsproocheger "Siwebierger Sachsin" an dem Natalia, enger Roma. Si ware fréier Nopeschen, ma elo ass d'Ruth an Däitschland ausgewandert...

Soss 

D'Iddi fir de Film ass am Joer 2002 entstaanen, duerno gouf um Konzept geschafft. 2004 hunn d'Regisseurinnen, d'Lëtzebuergerin Anne Schiltz an d'Belsch Charlotte Grégoire, d'Filmproduzentin Anne Schroeder vu Samsa Film getraff, déi bereet war, de Projet z'ënnerstëtzen.

D'Regisseurinnen sinn allebéid Anthropologinnen an hunn zesummen nach dräi weider Documentairen iwwer Rumänien gedréint: Charges communes (2012), Bureau de chômage (2015) a Ceux qui restent (2019). De leschten ass eng Revisitatioun vum Natalia an dem Duerf Mâlăncrav, méi wéi zéng Joer méi spéit.

De Film ass op enger ganzer Rei Festivalle gelaf, dorënner zu Ljubljana, Paräis, Ville-sur-Yron, Jerewan, Bréissel, Saint-Dié des Vosges a Mäerzeg.

Kuckt och 
 Lëscht vu lëtzebuergesche Filmer

Um Spaweck 
 Stam, nous restons là op samsa.lu 
 Stam, nous restons là op filmfund.lu 
 Trailer op Vimeo

Filmer 2006
Lëtzebuergesch Documentairen
Lëtzebuergesch Filmer
Filmer vun der Anne Schiltz (1975)
Filmer vun der Charlotte Grégoire